Texu de Saint-Ursin

El texu de Saint-Ursin ye un texu allugáu na llocalidá de Saint-Ursin na rexón de La Mancha en Normandía, Francia. L’árbol atópase nel centru’l pueblu y ye un símbolu de la identidá del territoriu. Averáu a él asítiase la ilesia parroquial onde se profesa cultu cristianu.

Dende l'añu 2000 ye Árbol notable de Francia (en francés Arbre remarquable de France).http://www.arbres.org/association.html Y en 2011 foi incluyíu nel Inventariu de Patrimoniu Cultural Inmaterial de Francia.http://www.culture.gouv.fr/Thematiques/Patrimoine-culturel-immateriel/L-inventaire-national/Inventaire/Fiches-de-l-Inventaire-national-du-PCI/Pratiques-rituelles

 Historia 
La edá del texu estímase en más de 1000 años. La primera capiella llevantóse a la so vera nel sieglu XII como intentu d'evanxelización de Normandía. De la so construcción inicial, namás queda en pie l'antoxana orixinal. El restu del templu cristianu ye del sieglu XVII.

Demientres el sieglu XX, la so salú empeoró amodo y temióse la so muerte. El miéu a ver l'árbol desaparecer concienció a la población y fizo que se-y aplicasen tolos curiaos posibles. A esta atención, el texu respondió positivamente y alicó. Anguaño recibe muncha atención.

 Cultos 
Como símbolu civil, el texu representa ún de los más importantes na identidá territorial.
Como llugar del cultu relixosu,la ilesia averada al texu rinde cultu a San Ursin, asociáu col poder curativu de les convulsiones venceyaes a viérbenes intestinales. L’árbol ye parte del ritual na cabera etapa, cuando los neños enfermos acuruxen dientro’l caboxu del texu.

 Referencies 

 Enllaces esternos 

Categoría:Árboles de Francia
Categoría:Texos
Categoría:Normandía